Mogács Dániel

**Mogács Dániel** (Budapest, 1977. február 6.–) színész, humorista, streamer.

## Élete

Édesanyja Sárkány Katalin képző- és iparművész. Dániel mindig őt kéri fel rendezéseinek díszlet- és jelmeztervezéseire; többek között ő tervezte a Susogós Mackók figuráit is. Édesapja festett és írt, nevelőapja (aki egyéves korától nevelte) építészként dolgozott. Nagyapja kémikus és filozófus volt, és egy nagy baráti társaságot alkottak Pilinszkyvel, Tamási Áronnal és az adott kor koponyáival. Nagyszülei bábszínházat is működtettek a háború utáni Németországban. A bábok később is folyamatosan felbukkannak a színész-humorista életében.

Voltak „civil” állásai is, mint favágó, vámügyintéző, raktáros, ingatlanügynök és „telefonos kisasszony” egy internetes cégnél.

Magánéletéről (is) bővebben vall a Premierfilm.hu oldalon megjelent riportban.

Sablon:Idézet

## Munkássága

### Színészként

A Théba Színiakadémián végzett. Társaival közösen alkották meg 2000-ben az Eleuszisz Színházat, ahol mint színész és mint rendező is tevékenykedett. A társulat feloszlása után szabadúszó lett, játszott Veszprémben, Kecskeméten – a bábszínházban is.
A 19. epizódtól kezdve állandó szereplője volt a Munkaügyek – IrReality Show című szituációskomédia-sorozatnak, amelyben a *Nemzeti Munkaügyi, Munka- és Űrbiztonsági Hivatal* egyszemélyes űrközlekedési és űrbiztonsági részlegének vezetőjét alakította.

### Humoristaként

A Dumaszínház felfedezettjeként, stand-up comedy-vel vonult be a köztudatba. A Dumaszínház tagjaként fellép az ország különböző pontjain, valamint rendszeresen látható a Showder Klub és a Comedy Central Bemutatja című televíziós műsorokban is.
A Susogós Mackók c. bábos egypercesekből is kiveszi a részét. Ő Brendon, a „barna bandzsa medve” hangja és mozgatója, de többek között ő személyesíti meg Józsit, a részeges ördögöt és az őrült majmot is.
Többedmagával a magyar színházi kabaré feltámasztásán munkálkodik.

### Politikusként

Részt vett a 2010-es önkormányzati választásokon a Magyar Kétfarkú Kutya Párt Budapest VII. kerületi polgármester-jelöltjeként. Kellő számú kopogtatócédula hiányában – 700-ból 220-at (más forrás szerint 233-at) szerzett – azonban a párt nem indította. Ezután visszavonult a politikától, majd a pártból is kilépett.

## Jegyzetek

1. ↑ ˝Mikrofonnal a kezemben nem őrülhetek meg˝ - interjú Mogács Dániellel. Premierfilm (2010-03-31). Archived from the original on szeptember 29, 2010. Retrieved on november 3, 2010.
2. ↑ Diákjaink. Théba Művészeti Szakközépiskola. Retrieved on április 5, 2019.
3. ↑ Eleuszisz Színház – Társulat (archív). Eleuszisz Színház (2009-09-29). Archived from the original on szeptember 29, 2009. Retrieved on április 5, 2019.
4. ↑ Eleuszisz Színház – Előadások (archív). Eleuszisz Színház (2009-09-29). Archived from the original on szeptember 28, 2009. Retrieved on április 5, 2019.
5. ↑ Új arcok a Munkaügyek sorozatban. Origo (2015-09-23). Retrieved on április 5, 2019.
6. ↑ A nap sorozatképe: utoljára láthatjuk együtt a Munkaügyek csapatát. Origo (2016-08-06). Retrieved on április 5, 2019.
7. ↑ A magyar sorozat lehet jó? Munkaügyek ajánló. GeekScrolls (2018-04-07). Archived from the original on január 24, 2021. Retrieved on április 5, 2019.
8. ↑ Sablon:IMDb cím
9. ↑ Három helyen indít jelöltet a Kétfarkú Kutya Párt. Index.hu. Retrieved on augusztus 10, 2010.
10. ↑ Közel 4 ezer ajánlószelvényt gyűjtöttek a Kétfarkú Kutya Párt jelöltjei. Index.hu. Retrieved on augusztus 10, 2010.
11. ↑ Nem jutott be a Kétfarkú Kutya Párt. Origo (2010-09-03). Retrieved on április 5, 2019.
12. ↑ kcsabi. Showder Klub a kulisszák mögött (5.rész). Dumaszínház. Retrieved on április 5, 2019.
13. ↑ Szirák Sára (2015-08-24). „Groteszk, abszurd” / Interjú Mogács Dániellel. KULTer.hu. Retrieved on április 5, 2019.

## Források

* Sablon:Cite video
* Mogács Dániel. Dumaszínház. Retrieved on április 5, 2019.
* Sablon:PORT.hu-person
* Sablon:Imdb név
* Mogács Dániel. Országos Színháztörténeti Múzeum és Intézet. Retrieved on április 5, 2019.

## További információk

* Mogács Média – Mogács Dániel YouTube-csatornája
* Sablon:Facebook
* Mogács Dániel Instagram oldala
* Mogács Dániel TikTok oldala
* Apats Gábor (2015-03-07). Mogács Dániel: Ahhoz tartom magam, amit Jézus mond. Origo. Retrieved on április 5, 2019.

{{#related:Susogós Mackók|Showder Klub|Munkaügyek}}